Super Bowl LI
<s>Super Bowl LI je bila utakmica američkog fudbnala održana između prvaka Američke fudbalske konferencije (AFC) New England Patriotsa i prvaka Nacionalne konferencije (NFC) Atlanta Falconsa kojom se odučivalo prvenstvo Nacionalne fudbalske lige (NFL) za sezonu 2016. godine.</s><s>Patriotsi su porazili Falconse rezultatom 34–28, u prvoj Super Bowl utakmici koja je ikada ušla u produžetke.</s>

<s>Super Bowl LI je održan na NRG Stadiumu u Houstonu  5. februara 2017.</s><s>Bio je drugi Super Bowl održan na tom stadionu (nakon Super Bowl XXXVIII 2004. godine, gdje su također sujelovali New England Patriots).</s><s>To je također bio treći Super Bowl održan u Houstonu (nakon Super Bowl VIII održanog 1974. godine na Riceu Stadiumi.</s>

<s>Super Bowl LI je oborio nekoliko rekorda u historiji NFL.</s><s>Patriotsi su uspjeli nadoknaditi zaostatak od 25 bodova, nakon što su gubili 28-3 manje od tri minuta do završetka treće četvrtine - to je bio najveći nadoknađeni zaostatak u historiji Super Bowla (Patriotsi su oborili vlastiti rekord postavljen sa 10 bodova u Super Bowl XLIX).</s><s>Patriotsi su osvojili petu titulu u historiji franšize, a sve njih pod vodstvom quarterbacka Toma Bradyja; a što je rekord za bilo kog quarterbacka.</s><s>Brady je također osvojio četvrtu titulu najkorisnijeg igrača Super Bowla, što je također rekord NFL-a.</s>

<s>Utakmica je obilježila 50. godšnjicu prvog Supera Bowla, odigranog 15. januara1967.</s><s>Super Bowl LI je predstavljao deveti nastup Patriotsa u finalu, njihov drugi u tri godine, i sedmi pod vodstvom trenera Billa Belichicka i quarterbacka Tom Bradyja.</s><s>Falconsi su pokušali osvojiti svoju prvu titulu, nakon što su izgubili tokom prethodnog nastupa u Super Bowl XXXIII.</s>

<s>Na koncertu tokom poluvremena je glavna atrakcija bila Lady Gaga.</s>

<s>2017</s>

